На пекінскай Алімпіядзе Беларусь будуць прадстаўляць 182 атлеты, якія выступяць у 26 відах спорту. Усяго ў галоўным спартыўным форуме планеты прымуць удзел больш як 10,5 тыс. спартсменаў з 203 краін свету, яны разыграюць 302 камплекты ўзнагарод. Фаварытамі Алімпійскіх гульняў спецыялісты называюць каманды Кітая, ЗША і Расіі, якія даўно задаюць тон на самых буйных міжнародных спаборніцтвах. Што датычыцца беларусаў, то яны чацвёрты раз будуць удзельнічаць у летняй Алімпіядзе асобнай каман-дай. На трох папярэдніх беларускія спартсмены заваявалі ўвогуле 47 медалёў: 6 залатых, 15 сярэбраных і 26 бронзавых. Чатыры гады таму ў Афінах (як і ў Атланце-1996) у скарбонцы беларусаў было 15 алімпійскіх узнагарод, а ў Сіднэі-2000 беларуская каманда дабілася найвышэйшага поспеху, заваяваўшы 17 медалёў.